O‘ZBEKISTON RESPUBLIKASI PREZIDENTINING

QARORI

**O‘ZBEKISTONDA YILQICHILIK, OT SPORTI, ZAMONAVIY BESHKURASH VA POLONI 2025-YILGACHA RIVOJLANTIRISH DAVLAT DASTURI TO‘G‘RISIDA**

O‘zbekiston Respublikasi Prezidentining 2021-yil 11-martdagi “Yilqichilik
va ot sportini yanada rivojlantirish hamda zamonaviy beshkurash va polo sport turini ommalashtirish bo‘yicha qo‘shimcha chora-tadbirlar to‘g‘risida”gi
PQ-5024-son [qaroriga](https://lex.uz/docs/-5328168) muvofiq, ushbu sport turlari rivojlanishining yaqin va uzoq muddatli istiqbollarini belgilash va ommalashtirish, ular bo‘yicha milliy terma jamoamizning Olimpiya va Paralimpiya, Osiyo va Paraosiyo o‘yinlarida, jahon chempionatlarida va boshqa yirik musobaqalarda ishtirok etishi va yuqori natijalarga erishilishini ta’minlash maqsadida:

1. Quyidagilar:

O‘zbekistonda yilqichilik, ot sporti, zamonaviy beshkurash va poloni
2025-yilgacha rivojlantirish davlat dasturi (keyingi o‘rinlarda — Davlat dasturi)
1-ilovagamuvofiq;

O‘zbekistonda yilqichilik, ot sporti, zamonaviy beshkurash va poloni
2025-yilgacha rivojlantirish davlat dasturini 2021-yilda amalga oshirish bo‘yicha “Yo‘l xaritasi” 2-ilovagamuvofiq;

O‘zbekistonda yilqichilik, ot sporti, zamonaviy beshkurash va poloni
2025-yilgacha rivojlantirish davlat dasturining maqsadli ko‘rsatkichlari (indikatorlari) (keyingi o‘rinlarda — Maqsadli ko‘rsatkichlar) 3-ilovagamuvofiq tasdiqlansin.

Belgilab qo‘yilsinki, Davlat dasturi erishilgan natijalar, Maqsadli ko‘rsatkichlar hamda yilqichilik va ot sporti, zamonaviy beshkurash va poloni ommalashtirish bo‘yicha tegishli davrga mo‘ljallangan asosiy yo‘nalishlardan kelib chiqqan holda Vazirlar Mahkamasi qarori bilan har yili alohida-alohida tasdiqlanadigan “yo‘l xaritalari” asosida bosqichma-bosqich amalga oshiriladi.

Turizm va sport vazirligi (A. Abduxakimov) Milliy gvardiya, Veterinariya
va chorvachilikni rivojlantirish davlat qo‘mitasi, O‘zbekiston Milliy olimpiya qo‘mitasi, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi bilan birgalikda 2021-yil 1-dekabrga qadar Davlat dasturini 2022-yilda amalga oshirish bo‘yicha “Yo‘l xaritasi”ni Vazirlar Mahkamasiga kiritsin.

2. Turizm va sport vazirligi, Veterinariya va chorvachilikni rivojlantirish davlat qo‘mitasi, O‘zbekiston Milliy olimpiya qo‘mitasi, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasining 2021 — 2025-yillar davomida:

[*Oldingi*](https://lex.uz/docs/-5554856?ONDATE=06.08.2021%2000#-5557985)*tahrirga qarang.*

*(2-bandning ikkinchi xatboshisi O‘zbekiston Respublikasi Prezidentining 2022-yil 6-apreldagi PF-98-sonli*[*Farmoniga*](https://lex.uz/docs/-5942717?ONDATE=07.04.2022%2000#-5943709)*asosan chiqarilgan — Qonunchilik ma’lumotlari milliy bazasi, 07.04.2022-y., 06/22/98/0279-son)*

[*Oldingi*](https://lex.uz/docs/-5554856?ONDATE=06.08.2021%2000#-5557987)*tahrirga qarang.*

*(2-bandning uchinchi xatboshisi O‘zbekiston Respublikasi Prezidentining 2022-yil 6-apreldagi PF-98-sonli*[*Farmoniga*](https://lex.uz/docs/-5942717?ONDATE=07.04.2022%2000#-5943709)*asosan chiqarilgan — Qonunchilik ma’lumotlari milliy bazasi, 07.04.2022-y., 06/22/98/0279-son)*

naslli va zotdor otlarni ko‘paytirish maqsadida Qoraqalpog‘iston Respublikasi va viloyatlarda 170 ta yilqichilik xo‘jaliklarini tashkil etish to‘g‘risidagi takliflari ma’qullansin.

Bosh vazir o‘rinbosari — turizm va sport vaziri A. Abduxakimov O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi va O‘zbekiston polo federatsiyasi bilan birgalikda:

2021/2022 o‘quv yili boshlanguniga qadar bolalar-o‘smirlar sport maktablarida ot sporti turlari bo‘yicha 8 ta bo‘lim, 3 ta olimpiya zaxiralari kollejida ot sporti bo‘limlari ochilishini ta’minlasin;

[*Oldingi*](https://lex.uz/docs/-5554856?ONDATE=06.08.2021%2000#-5557992)*tahrirga qarang.*

2021-yil 1-dekabrga qadar bolalar-o‘smirlar sport maktablari va olimpiya zaxiralari kollejlarining ot sporti turlari bo‘yicha bo‘limlarini xalqaro talablarga javob beradigan sport anjomlari, jihozlari, kiyimlari va ekipirovkasi hamda boshqa zarur vositalar bilan ta’minlasin va ushbu maqsadlarga Turizm va sport vazirligiga hamda uning tizimidagi sport-ta’lim muassasalariga budjetdan 2021-yil uchun ajratilgan mablag‘larning iqtisod qilingan qismidan zarur mablag‘lar, shuningdek, homiylik mablag‘larini yo‘naltirsin.

*(2-bandning yettinchi xatboshisi O‘zbekiston Respublikasi Prezidentining 2022-yil 15-yanvardagi PF-52-sonli*[*Farmoni*](https://lex.uz/docs/-5825004?ONDATE=15.01.2022%2000#-5826199)*tahririda — Qonunchilik ma’lumotlari milliy bazasi, 15.01.2022-y., 06/22/52/0029-son)*

Bosh vazir o‘rinbosari Sh. G‘aniyev Veterinariya va chorvachilikni rivojlantirish davlat qo‘mitasi, Qishloq xo‘jaligi vazirligi bilan birgalikda bir oy muddatda yilqichilik xo‘jaliklarini tashkil qilish rejasi, ularning aniq joylashgan joyi, nomi va ro‘yxatini tasdiqlasin.

3. Belgilansinki:

a) 2021/2022 o‘quv yilidan boshlab ot sporti bo‘yicha Respublika oliy sport mahorati maktabining usta-chavondozi, ot parvarishlovchisi, taqachisi, otxona boshlig‘i (brigadir), zootexnigi, veterinar-shifokori, feldsher-veterinarlari mehnatini rag‘batlantirishga Vazirlar Mahkamasining 2010-yil 23-sentabrdagi “Sport maktablari faoliyatini hamda sport maktablari trenerlari va mutaxassislari mehnatini moddiy rag‘batlantirish tizimini yanada takomillashtirish to‘g‘risida”gi 211-son [qarorida](https://lex.uz/docs/-1683015) belgilangan shartlar tatbiq etiladi. Bunda, usta-chavandoz, ot parvarishlovchi, taqachi, otxona boshlig‘i (brigadir) — trenerga, veterinar-shifokor — shifokorga, zootexnik va feldsher-veterinar — hamshiraga tenglashtiriladi;

b) 2022/2023 o‘quv yilidan boshlab:

[*Oldingi*](https://lex.uz/docs/-5554856?ONDATE=06.08.2021%2000#-5558000)*tahrirga qarang.*

Samarqand davlat veterinariya meditsinasi, chorvachilik va biotexnologiyalar universiteti hamda uning Nukus va Toshkent filiallarida yilqichilikka ixtisoslashgan veterinariya shifokorlari va zootexniklarini tayyorlash bo‘yicha bakalavriat ta’lim yo‘nalishi ochiladi;

*(3-band “b” kichik bandining ikkinchi xatboshisi O‘zbekiston Respublikasi Prezidentining 2022-yil 31-avgustdagi PF-214-sonli*[*Farmoni*](https://lex.uz/docs/-6179339?ONDATE=31.08.2022%2000#-6180421)*tahririda — Qonunchilik ma’lumotlari milliy bazasi, 31.08.2022-y., 06/22/214/0791-son)*

O‘zbekiston davlat jismoniy tarbiya va sport universiteti hamda uning Nukus va Farg‘ona filiallarida ot sporti bo‘yicha bakalavriat ta’lim yo‘nalishining maxsus sirtqi ta’lim shakli ochiladi;

O‘zbekiston davlat jismoniy tarbiya va sport universitetining bakalavriat ta’lim yo‘nalishiga o‘quv yili uchun ajratilgan qabul parametrlarini yo‘nalishlar bo‘yicha taqsimlashda zamonaviy beshkurash va polo uchun o‘rin ajratiladi.

4. O‘zbekiston yilqichilik va ot sporti federatsiyasi huzuridagi Naslli, sport va tozaqonli otlarni yetishtirish va ko‘paytirish bo‘yicha innovatsion seleksiya-genetika markazi tarkibida Ippologiya ilmiy-tadqiqot instituti tashkil qilinsin.

Belgilab qo‘yilsinki:

Institut otlarning anatomiyasi, fiziologiyasi, ko‘paytirish biologiyasi, zotlarni o‘zgartirish va boshqa masalalarni ilmiy tomonidan o‘rganuvchi ixtisoslashtirilgan ilmiy tashkilot hisoblanadi;

Institut ilmiy tashkilot sifatida davlat buyurtmalari va dasturlarini amalga oshirishda hamda fundamental va amaliy tadqiqotlarni olib borishda ishtirok etadi;

Institut xodimlariga Fanlar akademiyasi tizimidagi ilmiy tashkilotlarning tegishli lavozimlari uchun belgilangan mehnatga haq to‘lash miqdorlari va shartlari tatbiq etiladi.

Quyidagilar Institut faoliyatini moliyalashtirish manbalari etib belgilansin:

Davlat budjetidan ilmiy faoliyatga oid davlat dasturlarini amalga oshirish uchun ajratiladigan mablag‘lar;

Ilm-fanni moliyalashtirish va innovatsiyalarni qo‘llab-quvvatlash jamg‘armasi mablag‘lari;

yuridik va jismoniy shaxslar, shu jumladan norezidentlarning homiylik xayriyalari;

xalqaro va chet el tashkilotlarining grantlari;

qonunchilik hujjatlari bilan taqiqlanmagan boshqa manbalar.

[*Oldingi*](https://lex.uz/docs/-5554856?ONDATE=15.01.2022%2000#-5831210)*tahrirga qarang.*

*(4-bandning o‘n ikkinchi xatboshisi O‘zbekiston Respublikasi Prezidentining 2022-yil 6-apreldagi PF-98-sonli*[*Farmoniga*](https://lex.uz/docs/-5942717?ONDATE=07.04.2022%2000#-5943709)*asosan chiqarilgan — Qonunchilik ma’lumotlari milliy bazasi, 07.04.2022-y., 06/22/98/0279-son)*

5. Turizm va sport vazirligi hamda O‘zbekiston Milliy olimpiya qo‘mitasi, O‘zbekiston Milliy paralimpiya qo‘mitasi, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasining 2021-yil 1-sentabrdan boshlab har yili an’anaviy tarzda:

ot sportining ot yo‘rttirish turi bo‘yicha Toshkent viloyatida “O‘zbekiston Respublikasi Prezidenti kubogi uchun”, ot sportining to‘siqlardan sakrash (konkur) turi bo‘yicha Qashqadaryo viloyatida “Qarshi Open”, Toshkent shahrida “Millatlar kubogi” xalqaro turnirlarini;

zamonaviy beshkurash bo‘yicha Toshkent shahrida “O‘zbekiston Respublikasi Prezidenti kubogi uchun”, “Tashkent Open”, “Central Asian Cup”, ushbu sport turining lazer-ran yo‘nalishi bo‘yicha “Central Asian Championship” xalqaro turnirlarini;

polo bo‘yicha Toshkent viloyatida “Amirsoy-Polo Cup”, Qashqadaryo viloyatida “Kok-Saray Cup”, Toshkent shahrida “Tashkent Open” xalqaro turnirlarini tashkil qilish to‘g‘risidagi takliflari ma’qullansin.

Bosh vazir o‘rinbosari — turizm va sport vaziri A. Abduxakimov, O‘zbekiston Milliy olimpiya qo‘mitasi, O‘zbekiston Milliy paralimpiya qo‘mitasi, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi, O‘zbekiston uloq-ko‘pkari federatsiyasi:

Jizzax, Qashqadaryo, Surxondaryo, Toshkent viloyatlari va Toshkent shahar hokimligi bilan birgalikda bir oy muddatda mazkur bandda ko‘rsatilgan xalqaro turnirlarga puxta tayyorgarlik ko‘rish va ularni yuqori saviyada o‘tkazish bo‘yicha “yo‘l xaritalari”ni tasdiqlasin. Bunda, turnirlarni o‘tkazish bilan bog‘liq moliyaviy xarajatlarni qoplash manbalari etib homiylik, mahalliy budjet va boshqa mablag‘lar belgilanadi;

xalqaro turnirlarda mahalliy sportchilar bilan birgalikda yuqori reytingga ega bo‘lgan kuchli xalqaro sportchi, trener va hakamlarning ishtirokini ta’minlasin;

2022-yil 1-yanvardan boshlab respublika, hududiy va tuman (shahar) sport va ommaviy jismoniy tarbiya tadbirlarining kalendar rejalariga ot sporti turlari bo‘yicha musobaqalar va turnirlarning kiritilishini ta’minlasin hamda ularni yuqori darajada o‘tkazish choralarini ko‘rsin.

6. Transport vazirligi, Qurilish vazirligi va Energetika vazirligining 2022-yil 1-sentabrga qadar:

“O‘zbekiston temir yo‘llari” AJning homiylik xayriya mablag‘lari hisobidan ot sporti bo‘yicha Respublika oliy sport mahorati maktabining moddiy-texnika bazasini mustahkamlash;

“O‘zsanoatqurilishmateriallari” AJning homiylik xayriya mablag‘lari hisobidan O‘zbekiston davlat jismoniy tarbiya va sport universiteti hududida 30 o‘rinli zamonaviy otxona binosi va ochiq sport manejini barpo etish;

“O‘zbekneftgaz” AJning homiylik xayriya mablag‘lari hisobidan Respublika olimpiya zaxiralari kolleji hududida sportchilarning shug‘ullanishi, yashashi uchun sharoitlarga ega bo‘lgan zamonaviy 2 qavatli binoni qurib foydalanishga topshirish hamda ushbu binoga tekin foydalanish huquqi asosida O‘zbekiston zamonaviy beshkurash federatsiyasini joylashtirish to‘g‘risidagi takliflari qabul qilinsin.

7. Bolalar-o‘smirlar sport maktablari, olimpiya zaxiralari kollejlari ot sporti, zamonaviy beshkurash va polo bo‘limlarining moddiy-texnika bazasini mustahkamlash uchun belgilangan tartibda shakllantiriladigan ro‘yxat bo‘yicha olib kelinadigan, respublikamizda ishlab chiqarilmaydigan inventarlar, sport kiyimlari, sport otlari, naslli mahsulotlar (materiallar), ozuqa va ozuqa qo‘shimchalari, vitaminlar, veterinariya dori vositalari, uskunalar va materiallar, otlarni tashishga mo‘ljallangan yangi va ishlab chiqarilganligiga yetti yil to‘lmagan maxsus avtotransport (konevoz) vositalari va tirkamalar, lazerli to‘pponcha va nishonlar, polo tayog‘i 2024-yil 1-iyulga qadar bojxona bojidan ozod etilsin.

8. Investitsiyalar va tashqi savdo vazirligi (A. Voitov), “O‘zavtosanoat” AJ, “O‘zcharmsanoat” uyushmasi, “Hunarmand” uyushmasi 2021-yildan boshlab tadbirkorlar, shu jumladan xorijiy investorlarni jalb etish orqali ot sporti turlari uchun zarur sport kiyimlari, uskuna va jihozlarni ishlab chiqarishni mahalliylashtirish choralarini ko‘rsin.

9. Veterinariya va chorvachilikni rivojlantirish davlat qo‘mitasi (B. Norqobilov) ikki oy muddatda sof zotdor otlarni urchitish va ko‘paytirish, yosh otlar rivojlanishi va o‘sishini, yilqichilik fermalarida qimiz ishlab chiqarishni, intensiv ot bo‘rdoqichiligini tashkil etish, yaylov va yem-ozuqa bazasini mustahkamlash va otlardan olingan mahsulotlar turlarini kengaytirish bo‘yicha kompleks chora-tadbirlar rejasini Vazirlar Mahkamasiga kiritsin.

10. Turizm va sport vazirligi (A.Abduxakimov) Tashqi ishlar vazirligi (A. Kamilov) bilan birgalikda ot sporti turlarini rivojlantirish va ommalashtirish maqsadida:

Xalqaro ot sporti federatsiyasi, Osiyo ot sporti federatsiyasi bilan hamkorlikni kuchaytirsin, bu borada manzilli chora-tadbirlarni amalga oshirsin;

ot sporti turlari bo‘yicha jahon reytinglarida yetakchilik qilayotgan davlatlar bilan birgalikda mutaxassislarni tayyorlash va ularning malakasini oshirish, musobaqalar va turnirlarni o‘tkazish, tajriba almashish, boshqa qo‘shma loyihalarni amalga oshirish yuzasidan o‘zaro manfaatli hamkorlikni o‘rnatsin.

11. Respublikamizda yilqichilik va ot sportini rivojlantirishga ko‘maklashish bo‘yicha ishchi guruh Yilqichilik, ot sporti, zamonaviy beshkurash va poloni rivojlantirishga ko‘maklashish bo‘yicha ishchi guruh etib qayta tashkil qilinsin hamda uning tarkibi 4-ilovagamuvofiq tasdiqlansin.

Ishchi guruh (A. Abduxakimov):

a) bir oy muddatda:

har bir hudud kesimida ot sporti turlarining amaldagi holatini chuqur tahlil qilsin;

hududlarda ot sporti turlarini rivojlantirishga ko‘maklashishga qodir bo‘lgan tashkilotlarni safarbar etsin;

joylarda ot sporti turlarini rivojlantirish va muvofiqlashtirish, uslubiy qo‘llab-quvvatlash va monitoring qilish maqsadida O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasining hududiy bo‘linmalarini tashkil etish va qo‘llab-quvvatlash choralarini ko‘rsin;

b) ikki oy muddatda har bir hududda mazkur qaror talablaridan kelib chiqib ot sporti turlarini rivojlantirish va ommalashtirish bo‘yicha hududiy dasturlarni tasdiqlasin va ijrosini ta’minlasin. Bunda dasturlarda:

yosh avlod chavandozlarini tarbiyalashga yo‘naltirilgan milliy ot sporti musobaqalarini tashkil etish va o‘tkazish, milliy ot sportining xalqaro dovrug‘ini oshirish;

tuman (shahar) hokimlari va viloyat rahbarlari kuboklari musobaqalarini tashkil etish;

ot sportining milliy va an’anaviy turlarini rivojlangan mamlakatlar bilan raqobat qila oladigan darajaga yetkazish, xalqaro standartlar asosida mutaxassislarni tayyorlash;

yirik xalqaro musobaqalar, jumladan o‘smirlar, yoshlar va xotin-qizlar jamoalari o‘rtasida jahon va qit’a birinchiliklarini o‘tkazish;

ot sporti turlarini aholi o‘rtasida, shu jumladan ommaviy axborot vositalari orqali targ‘ib qilish va ularni ushbu musobaqalarga keng jalb qilish choralarini ko‘rish;

milliy bayramlarda ot sporti bilan bog‘liq holda o‘tkaziladigan musobaqalar grafigini ishlab chiqish choralarini ko‘rsin.

12. O‘zbekiston Milliy axborot agentligi hamda O‘zbekiston Milliy teleradiokompaniyasi mazkur qaror asosida amalga oshirilayotgan ishlarni ommalashtirishga qaratilgan maqolalar, tematik teleko‘rsatuvlar tashkil etsin.

13. Turizm va sport vazirligi manfaatdor vazirlik va idoralar bilan birgalikda ikki oy muddatda qonunchilik hujjatlariga ushbu qarordan kelib chiqadigan o‘zgartirish va qo‘shimchalar to‘g‘risida Vazirlar Mahkamasiga takliflar kiritsin.

14. Mazkur qarorning ijrosini samarali tashkil etishga mas’ul va shaxsiy javobgar etib turizm va sport vaziri o‘rinbosari A.Q. Karimov, Veterinariya va chorvachilikni rivojlantirish davlat qo‘mitasi raisi B.T. Norqobilov, O‘zbekiston Milliy olimpiya qo‘mitasi raisi R.M. Shaabduraxmanov, O‘zbekiston Milliy paralimpiya qo‘mitasi raisi M.M. Tashxodjayev, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi, O‘zbekiston uloq-ko‘pkari federatsiyasi rahbarlari hamda Qoraqalpog‘iston Respublikasi Vazirlar Kengashi Raisi, viloyatlar va Toshkent shahar hokimlari belgilansin.

Qaror ijrosini muhokama qilib borish, ijro uchun mas’ul tashkilotlar faoliyatini muvofiqlashtirish va nazorat qilish O‘zbekiston Respublikasi Bosh vazirining o‘rinbosari A.A. Abduxakimov va O‘zbekiston Respublikasi Prezidentining maslahatchisi A.A. Abduvaxitov zimmasiga yuklansin.

Amalga oshirilayotgan chora-tadbirlar natijadorligi yuzasidan har yili 1-yanvargacha O‘zbekiston Respublikasi Prezidentiga axborot berib borilsin.

**O‘zbekiston Respublikasi Prezidenti Sh. MIRZIYOYEV**

Toshkent sh.,

2021-yil 5-avgust,

PQ-5211-son

O‘zbekiston Respublikasi Prezidentining 2021-yil 5-avgustdagi PQ-5211-son qaroriga
1-ILOVA

**O‘zbekistonda yilqichilik, ot sporti, zamonaviy beshkurash va poloni 2025-yilgacha rivojlantirish davlat dasturi**

**1-bob. Umumiy qoidalar**

O‘zbekistonda yilqichilik, ot sporti, zamonaviy beshkurash va poloni 2025-yilgacha rivojlantirish davlat dasturi (keyingi o‘rinlarda — Davlat dasturi) yilqichilik, ot sporti, zamonaviy beshkurash va poloni (keyingi o‘rinlarda — ot sporti turlari) yanada ommalashtirish hamda tizimli rivojlantirish maqsadida ishlab chiqilgan kompleks chora-tadbirlarni o‘z ichiga oladi.

Davlat dasturi ot sporti turlarini tizimli rivojlantirishning maqsadi, vazifalari, ustuvor yo‘nalishlari, istiqboldagi bosqichlarini belgilaydi hamda ular bo‘yicha dasturlar va kompleks chora-tadbirlarni ishlab chiqish uchun asos hisoblanadi.

**2-bob. Ot sporti turlarini rivojlantirishning asosiy yo‘nalishlari**

O‘zbekiston Respublikasi Prezidentining 2021-yil 11-martdagi “Yilqichilik va ot sportini yanada rivojlantirish hamda zamonaviy beshkurash va polo sport turini ommalashtirish bo‘yicha qo‘shimcha chora-tadbirlar to‘g‘risida”gi PQ-5024-son [qaroriga](https://lex.uz/docs/-5328168) muvofiq, quyidagilar mamlakatimizda ot sporti turlarini yanada rivojlantirishning asosiy yo‘nalishlari hisoblanadi:

birinchi yo‘nalish — mamlakatda ot sporti turlarini aholi o‘rtasida eng ommaviy sport turlaridan biriga aylantirish, iqtidorli yoshlarni tanlash, saralab olish (seleksiya) va ularni professional sportchilar sifatida tayyorlash tizimini yo‘lga qo‘yish;

ikkinchi yo‘nalish — ot sporti turlari bo‘yicha professional trenerlar, hakamlarni tayyorlash, o‘quv-uslubiy qo‘llanmalar ishlab chiqish, ot sporti turlarining ilmiy-metodologik bazasini yanada kuchaytirish;

uchinchi yo‘nalish — ot sporti turlari bilan shug‘ullanish uchun zarur moddiy-texnik baza va infratuzilmani shakllantirish, shu jumladan ot sporti klublari faoliyatini rivojlantirish, terma jamoalar uchun o‘quv-mashq jarayonini samarali tashkil etish;

to‘rtinchi yo‘nalish — Qurolli Kuchlar va huquqni muhofaza qiluvchi organlarning jismoniy tayyorgarlik mashg‘ulotlariga bosqichma-bosqich ot sporti turlarini kiritish;

beshinchi yo‘nalish — ot sporti turlarini rivojlangan mamlakatlar bilan raqobat qila oladigan darajaga yetkazish, xalqaro talab va standartlar asosida mutaxassislarni tayyorlash, yirik xalqaro musobaqalar, jumladan o‘smirlar, yoshlar va xotin-qizlar jamoalari o‘rtasida jahon va qit’a birinchiliklarini o‘tkazish;

oltinchi yo‘nalish — ot sporti turlarini aholi o‘rtasida, shu jumladan ommaviy axborot vositalari orqali keng targ‘ib qilish.

**§ 1. Birinchi yo‘nalishni ro‘yobga chiqarish uchun quyidagilar amalga oshirilishi lozim:**

ot sporti turlari rivojlanmagan hududlarda ularni rivojlantirish bo‘yicha chora-tadbirlarni amalga oshirish;

ot sporti turlari bo‘yicha tuman (shahar), viloyat va respublika miqyosida musobaqalar tashkil qilish;

ot sporti turlari bo‘yicha sport maktablari va klublari, ta’lim muassasalaridan saralangan sportchilar o‘rtasida mintaqaviy o‘quv-mashq yig‘inlari va musobaqalar o‘tkazish;

o‘tkazilgan musobaqalarning g‘olib va sovrindorlaridan tarkib topgan jamoaviy klublarni tashkil etib, respublika darajasida klublararo musobaqalar o‘tkazish;

Qoraqalpog‘iston Respublikasi, viloyatlar va Toshkent shahrida ot sporti turlariga ixtisoslashtirilgan bolalar-o‘smirlar sport maktablari (Chavandozlar maktablari) va ularning tuman (shahar) seksiyalarini tashkil qilish hamda ular faoliyatini samarali yo‘lga qo‘yish;

bolalar-o‘smirlar sport maktablarida zamonaviy beshkurash va polo bo‘yicha bo‘limlar faoliyatini yo‘lga qo‘yish;

har bir olimpiya zaxiralari texnikumida ot sporti va zamonaviy beshkurash bo‘limlarini tashkil etish;

ot sporti bo‘yicha Respublika oliy sport mahorati maktabining faoliyatini takomillashtirish, uning moddiy-texnika bazasini mustahkamlash, multimedia texnologiyalari, ot modulyatorlari bilan ta’minlash;

respublikada ot sportini rivojlantirish bo‘yicha yetakchi hudud sifatida Qashqadaryo viloyatida ot sporti turlarini yanada ommalashtirish;

yosh avlod chavandozlari, beshkurashchilari va polochilarini tarbiyalashga yo‘naltirilgan milliy ot sporti musobaqalarini tashkil etish va o‘tkazish.

**§ 2. Ikkinchi yo‘nalishni ro‘yobga chiqarish uchun quyidagilar amalga oshirilishi lozim:**

ta’lim muassasalarida o‘quv reja va dasturlarini takomillashtirish orqali xalqaro standartlar asosida ot sporti turlari bo‘yicha yuqori malakali, kreativ va tizimli fikrlaydigan, mustaqil qaror qabul qila oladigan kadrlarni tayyorlash;

ot sporti turlari bo‘yicha trener, hakam, veterinar, taqachi va boshqa mutaxassislarning malakasini oshirish, o‘quv-mashq jarayoniga jahonning yetakchi mutaxassislarini tizimli asosda jalb etish hamda kadrlarni tajriba almashish maqsadida ot sporti turlari rivojlangan yetakchi xorijiy davlatlarga stajirovkaga yuborish;

malaka oshirish va qayta tayyorlash tizimida xorijiy davlatlar bilan hamkorlik asosida innovatsion texnologiyalardan foydalangan holda ot sporti turlari bo‘yicha masofaviy ta’limni tashkil etish;

ot sporti turlari bo‘yicha mahoratli trenerlar tomonidan yaratilgan sportchilarni tayyorlash metodikasini chuqur o‘rganib, ilmiy jihatdan samarasini isbotlagan holda, barcha sport-ta’lim muassasa va tashkilotlariga keng joriy etish;

ot sporti turlarining o‘quv-mashg‘ulotlar jarayoniga zamonaviy ilmiy-innovatsion texnologiyalarni joriy qilish, yosh tadqiqotchilarni ot sporti turlari bo‘yicha ilmiy faoliyatga jalb etish;

ot sporti turlari bilan shug‘ullanishga qiziqishni oshirishga yo‘naltirilgan o‘quv adabiyotlar yaratish;

ot sporti turlari bo‘yicha elektron ta’lim resurslarida mashq jarayonini tashkil etish va o‘tkazish bo‘yicha metodik tavsiyalarning respublika ochiq ma’lumotlar bazasini yaratish;

axborot texnologiyalari va multimedia mahsulotlarini rivojlantirishda zamonaviy tendensiyalarni hisobga olgan holda ot sporti turlari bo‘yicha o‘quv-mashq jarayonini kompyuterlashtirish darajasini oshirish;

trener va mutaxassislarni O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo sporti federatsiyasi tavsiyanomasi asosida Turizm va sport vazirligi tomonidan hududlarga yuborish (rotatsiya qilish);

Samarqand veterinariya meditsinasi instituti hamda uning Nukus va Toshkent filiallarida yilqichilikka ixtisoslashgan veterinariya vrachlari va zootexniklarini tayyorlash bo‘yicha bakalavriat ta’lim yo‘nalishini ochish;

O‘zbekiston davlat jismoniy tarbiya va sport universitetida ot sporti bo‘yicha bakalavriat ta’lim yo‘nalishining maxsus sirtqi ta’lim shaklini ochish;

O‘zbekiston davlat jismoniy tarbiya va sport universitetining bakalavriat ta’lim yo‘nalishiga o‘quv yili uchun ajratilgan qabul parametrlarini yo‘nalishlar bo‘yicha taqsimlashda zamonaviy beshkurash va polo uchun alohida o‘rin ajratish;

terma jamoalar sportchilarini tibbiy va farmakologik ta’minlash, ularning o‘quv-mashg‘ulot va musobaqalarga tayyorgarlik jarayoniga ilg‘or innovatsion, ilmiy-metodik texnologiyalarni joriy etish hamda sportchilarning xalqaro ot sporti turlari bo‘yicha musobaqalarda ishtirokini ta’minlash uchun ilmiy tahlil qilish bo‘yicha mutaxassislar (olimlar, shifokorlar, fiziologlar, diyetologlar va boshqa mutaxassislar) guruhlarini tashkil etish.

**§ 3. Uchinchi yo‘nalishni ro‘yobga chiqarish uchun quyidagilar amalga oshirilishi lozim:**

ot sporti turlari bo‘yicha xalqaro standartlarga javob beradigan sport jihozlari va anjomlari bilan ta’minlanganlik darajasini doimiy ravishda tahlil qilib borish;

ot sporti turlari bo‘yicha sport bazalarini zamonaviy uskunalar, sport inventarlari va jihozlar bilan bosqichma-bosqich ta’minlash;

O‘zbekiston davlat jismoniy tarbiya va sport universitetida ot sporti turlari bo‘yicha kadrlar tayyorlash uchun uning moddiy-texnika bazasini mustahkamlash;

Qashqadaryo, Surxondaryo, Toshkent, Farg‘ona viloyatlari va Toshkent shahrida naslli va zotdor otlarni ko‘paytirish, mahalliy va xorijiy turistlarning dam olishini tashkil qilish uchun zarur infratuzilma obyektlaridan (ippodrom, stadion, suzish havzasi, mehmonxona, davolash-sog‘lomlashtirish majmuasi, kafe, veterinariya dorixonasi, o‘quv markazi, sport va zotdor otlar uchun veterinariya klinikasi) iborat ko‘p tarmoqli ot sporti majmualarini davlat-xususiy sheriklik asosida barpo etish;

Qoraqalpog‘iston Respublikasi, viloyatlar va Toshkent shahrida davlat-xususiy sheriklik asosida ot sporti klublarini tashkil etish;

O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi faoliyatini tahlil qilish, ularni va ularning a’zolarini qo‘llab-quvvatlash;

ot sporti turlari bo‘yicha davlat va xalqaro standartlarga to‘liq javob beradigan ot sporti turlari bo‘yicha sport jihozlari, anjomlari, kiyimlari va uskunalarini mahalliy ishlab chiqaruvchilar tomonidan ishlab chiqarishni yo‘lga qo‘yish;

ot sporti turlari bo‘yicha o‘quv-mashg‘ulotlar jarayoniga axborot-kommunikatsiya texnologiyalarini keng joriy etish;

o‘quv-mashg‘ulotlar jarayonida zamonaviy sport jihozlari va anjomlaridan foydalanish, kompyuterlashtirilgan xonalarda maxsus o‘quv-mashg‘ulotlarini yo‘lga qo‘yish;

ot sporti turlari bo‘yicha mobil ilmiy-tibbiyot laboratoriyalarini tashkil etish;

ot sporti turlari bilan shug‘ullanuvchilarning tibbiy profilaktikasi ishlarini, Ippoterapiya markazlari faoliyatini tahlil qilish va takomillashtirish;

ot sporti turlari bilan shug‘ullanuvchilarni hududiy tibbiyot muassasalariga biriktirish;

ot sporti turlari bilan shug‘ullanuvchilar jismoniy holatining muntazam monitoringini olib borish;

hududlardagi chavandozlar, beshkurashchilar va polochilar, ot sporti bilan shug‘ullanish imkonini beruvchi ochiq va yopiq maydonlar hamda ippodromlar to‘g‘risida ma’lumotlarni tezkor olish imkonini beruvchi elektron bazani yaratish va monitoringini olib borish;

ot sporti, zamonaviy beshkurash va polo bo‘yicha milliy terma jamoalar uchun xalqaro standartlarga javob beradigan yagona o‘quv-mashg‘ulot bazasini tashkil etish;

naslli, sport va tozaqonli otlarni yetishtirish va ko‘paytirish, hududlarda yilqichilik xo‘jaliklari va ot zavodlarini tashkil etish;

yilqichilik to‘g‘risida ilm (ippologiya)ni chuqur o‘rganish, innovatsion seleksiya-genetika ishlarini (naslchilik, veterinariya) kuchaytirish, ilmiy tadqiqotlarni olib borish, otlarni sun’iy urug‘lantirishni yo‘lga qo‘yish;

yilqichilik bo‘yicha seleksiya ishlarini kuchaytirish, respublika va xalqaro miqyosda ot sporti o‘yinlarida ishtirok etuvchi otlarni xalqaro talablar bo‘yicha kasalliklarga qarshi emlash;

yilqichilik bo‘yicha zamonaviy diagnostika laboratoriyalari va veterinar klinikalarini tashkil qilish;

naslli va sport otlarini tanlash, turistlar oqimini ko‘paytirish maqsadida milliy hamda xalqaro ko‘rgazmalar tashkil qilish;

sof zotdor otlarni urchitish va ko‘paytirish, yosh otlar rivojlanishi va o‘sishini, yilqichilik fermalarida qimiz ishlab chiqarishni, intensiv ot bo‘rdoqichiligini tashkil etish, yaylov va yem-ozuqa bazasini mustahkamlash va otlardan olinadigan mahsulotlar turlarini kengaytirish;

respublikadagi ot zotlari bo‘yicha talablar, zotlar o‘rtasida farqlanish, o‘xshashlik va ularning barqarorlik talablari bo‘yicha davlat standartini ishlab chiqish;

Qorabayir zotli otlarni xorijiy davlatlarga eksport qilish;

naslli va sport otlarini import qilish.

**§ 4. To‘rtinchi yo‘nalishni ro‘yobga chiqarish uchun quyidagilar amalga oshirilishi lozim:**

Qurolli Kuchlar va huquqni muhofaza qiluvchi organlarida ot sporti turlarini rivojlantirish va ommalashtirish;

Qurolli Kuchlar va huquqni muhofaza qiluvchi organlarga ot sporti turlari bo‘yicha trener, bereytor va mutaxassislarni jalb qilish, shuningdek, harbiy xizmatchi va xodimlarni ot sporti turlari asoslari bo‘yicha o‘qitish;

tog‘li joylarda Qurolli Kuchlar va huquqni muhofaza qiluvchi organlar harbiy xizmatchi va xodimlari uchun chavandozlik asoslari bo‘yicha o‘quv-mashg‘ulotlarni tashkil qilish;

Qurolli Kuchlar va huquqni muhofaza qiluvchi organlar harbiy xizmatchi va xodimlari uchun ot sporti turlari bo‘yicha o‘quv-uslubiy qo‘llanmalar va boshqa axborot materiallarini tayyorlash;

Qurolli Kuchlar va huquqni muhofaza qiluvchi organlar harbiy xizmatchi va xodimlari uchun mashhur chavandoz va xorijiy mutaxassislar ishtirokida mahorat darslari, uchrashuvlar, seminar, trening, master-klasslar, o‘quv darslarini tashkil etish;

Xalqaro ot sporti federatsiyasining Qurolli Kuchlar va huquqni muhofaza qiluvchi organlarda ot sporti turlarini rivojlantirishga oid tavsiya va takliflarini o‘rganib chiqib, amaliyotga tatbiq etish;

Qurolli Kuchlar va huquqni muhofaza qiluvchi organlar o‘rtasida har yili ot sporti turlari bo‘yicha turnirlarni tashkil qilish;

Mustaqil Davlatlar Hamdo‘stligi, Shanxay Hamkorlik Tashkiloti hamda boshqa xalqaro tashkilotlarga a’zo-davlatlarning Qurolli Kuchlari va huquqni muhofaza qiluvchi organlari o‘rtasida ot sporti turlari bo‘yicha turnirlarni tashkil qilish tashabbusini ilgari surish va ularda ishtirok etish, shu jumladan ularni respublikada o‘tkazish;

Qurolli Kuchlar va huquqni muhofaza qiluvchi organlar harbiy xizmatchi va xodimlarini ot sporti turlari bo‘yicha respublika hamda xalqaro musobaqalar va turnirlar, shu jumladan Olimpiya va Osiyo o‘yinlariga keng jalb qilish;

Qurolli Kuchlar va huquqni muhofaza qiluvchi organlarda ot sporti turlari bo‘yicha yuqori natijalarni ko‘rsatgan harbiy xizmatchi va xodimlarni rag‘batlantirish.

**§ 5. Beshinchi yo‘nalishni ro‘yobga chiqarish uchun quyidagilar amalga oshirilishi lozim:**

ot sporti turlari bo‘yicha sport-ta’lim muassasalari faoliyatiga, milliy terma jamoalarni shakllantirishga malakali xorijiy trener, mutaxassis va ekspertlarni jalb qilish;

ot sportining olimpiya turlarini (uchkurash, to‘siqlardan sakrash/konkur, ot yo‘rttirish, zamonaviy beshkurash) ustuvor ravishda rivojlantirish bo‘yicha hududlar kesimida manzilli chora-tadbirlarni amalga oshirish;

antidoping sohasida xalqaro tajribadan foydalangan holda, ot sporti turlari bo‘yicha federatsiya (assotsiatsiya)lar uchun takomillashtirilgan antidoping ta’lim dasturlari va o‘quv-uslubiy adabiyotlarni ishlab chiqish va taqdim etish;

har yili an’anaviy tarzda ot sportining ot yo‘rttirish turi bo‘yicha Toshkent viloyatida “O‘zbekiston Respublikasi Prezidenti kubogi uchun”, ot sportining to‘siqlardan sakrash (konkur) turi bo‘yicha Qashqadaryo viloyatida “Qarshi Open”, Toshkent shahrida “Millatlar kubogi” xalqaro turnirlarini tashkil etish;

har yili an’anaviy tarzda zamonaviy beshkurash bo‘yicha Toshkent shahrida “O‘zbekiston Respublikasi Prezidenti kubogi uchun”, “Tashkent open”, “Central Asian Cup”, ushbu sport turining lazer-ran yo‘nalishi bo‘yicha “Central Asian Championship” xalqaro turnirlarini tashkil etish;

har yili an’anaviy tarzda polo bo‘yicha Toshkent viloyatida “Amirsoy-Polo Cup”, Qashqadaryo viloyatida “Kok-Saray Cup”, Toshkent shahrida “Tashkent open” xalqaro turnirlarini tashkil etish;

Xalqaro ot sporti federatsiyasi, Osiyo ot sporti federatsiyasi hamda yetakchi xorijiy mamlakatlarning ot sporti turlari bo‘yicha federatsiya (assotsiatsiya)lari bilan hamkorlikni mustahkamlash, bu borada manzilli chora-tadbirlarni amalga oshirish;

ot sporti turlari bo‘yicha jahon reytinglarida yetakchilik qilayotgan davlatlar bilan birgalikda mutaxassislarni tayyorlash va ularning malakasini oshirish, musobaqalar va turnirlarni o‘tkazish, tajriba almashish, boshqa qo‘shma loyihalarni amalga oshirish yuzasidan o‘zaro manfaatli hamkorlikni o‘rnatish.

**§ 6. Oltinchi yo‘nalishni ro‘yobga chiqarish uchun quyidagilar amalga oshirilishi lozim:**

ommaviy axborot vositalari, shu jumladan Internet orqali ot sporti turlarini keng targ‘ib qilish choralarini amalga oshirish;

“O‘zbek yilqichiligi va ot sporti” ommabop jurnalini ta’sis etish;

ot sporti turlariga bag‘ishlangan “Ot — er yigitning qanoti”, “Yurtimiz chavandozlari” kabi mavzularda turkum ko‘rsatuv va radioeshittirishlarni tashkil etish;

taniqli chavandozlar ishtirokida ijtimoiy reklama roliklarini ishlab chiqish va yoritib borish;

sport jurnalistlarining ot sporti yutuqlari tahlil qilingan ko‘rsatuvlarini ommaviy axborot vositalarida doimiy yoritib borish;

mashhur chavandozlar, beshkurashchilar va polochilar ishtirokida sport tadbirlarini, davra suhbatlarini o‘tkazish, yoshlar va barcha xohlovchilar uchun mahorat saboqlarini tashkil etish;

ot sporti turlarini yanada ommalashtirish, taniqli chavandozlar, beshkurashchilar va polochilar hayoti haqida hujjatli va badiiy videofilmlar yaratish;

mamlakatimizda yilqichilik, naslchilik va ot sportini rivojlantirish, milliy merosimizning ajralmas qismi bo‘lgan Qorabayir zotli otlar haqida hujjatli film ishlab chiqish;

umumxalq bayramlari va sayillari davomida ot sporti turlarini ommalashtirishga qaratilgan tadbirlarni tashkil etish;

o‘quvchi va talabalarning ot sporti turlariga qiziqishini oshirish, joylarda ot sporti xizmatlarini yo‘lga qo‘yish;

ot turizmini rivojlantirish, ot sporti turlari bo‘yicha maktablar, klublarga turistlarni jalb qilish, ko‘rgazmali tadbirlarni amalga oshirish.

O‘zbekiston Respublikasi Prezidentining 2021-yil 5-avgustdagi PQ-5211-son qaroriga2-ILOVA

**O‘zbekistonda yilqichilik, ot sporti, zamonaviy beshkurash va poloni 2025-yilgacha rivojlantirish davlat dasturini 2021-yilda amalga oshirish bo‘yicha**

“YO‘L XARITASI”

|  |  |  |  |  |  |
| --- | --- | --- | --- | --- | --- |
| **T/r** | **Chora-tadbirlar nomi** | **Amalga oshirish mexanizmi** | **Amalga oshirish muddati** | **Moliyalashtirish manbalari** | **Mas’ul ijrochilar** |
| **I. Mamlakatda ot sporti turlarini aholi o‘rtasida eng ommaviy sport turlaridan biriga aylantirish, iqtidorli yoshlarni tanlash, saralab olish (seleksiya) va ularni professional sportchilar sifatida tayyorlash tizimini yo‘lga qo‘yish** |
| 1. | Ot sporti turlari rivojlanmagan hududlarda ularni rivojlantirish bo‘yicha chora-tadbirlarni amalga oshirish. | 1. Qoraqalpog‘iston Respublikasi, Navoiy, Xorazm viloyatlari va boshqa hududlarda ot sporti turlarini rivojlantirishga to‘sqinlik qilayotgan omillar va muammolarni o‘rganish uchun ishchi guruh tuzish. | 2021-yil 15-avgust | Mahalliy budjet mablag‘lari, homiylik mablag‘lari | Turizm va sport vazirligi, Milliy gvardiya, Veterinariya va chorvachilikni rivojlantirish davlat qo‘mitasi, Qoraqalpog‘iston Respublikasi Vazirlar Kengashi, tegishli viloyatlar va Toshkent shahar hokimliklari, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi |
| 2. Ot sporti turlari rivojlanmagan hududlarning mavjud imkoniyatlari va salohiyatini tahlil qilish, sport ta’lim muassasalari va klublarining qamrovi va resurs ta’minoti, aholining ot sporti turlariga qiziqishini o‘rganish. | 2021-yil avgust-sentyabr |
| 3. Qoraqalpog‘iston Respublikasi, Navoiy, Xorazm viloyatlari va boshqa hududlarda ot sporti turlarini yanada rivojlantirish va ommalashtirish bo‘yicha hududiy dasturlarni ishlab chiqish va xalq deputatlari Kengashining qarori bilan tasdiqlash. | 2021-yil oktyabr |
| 2. | Qoraqalpog‘iston Respublikasi, viloyatlar va Toshkent shahrida ot sporti turlariga ixtisoslashtirilgan bolalar-o‘smirlar sport maktablari (Chavandozlar maktablari) va ularning tuman (shahar) seksiyalarini tashkil qilish hamda ular faoliyatini samarali yo‘lga qo‘yish. | 1. Quyidagilarni nazarda tutuvchi Chavandozlar maktablari faoliyatini tashkil etish bo‘yicha O‘zbekiston Respublikasi Prezidenti qarori loyihasini ishlab chiqish:Chavandozlar maktablarini O‘zbekiston Respublikasi Prezidentining 2021-yil 11-martdagi “Yilqichilik va ot sportini yanada rivojlantirish hamda zamonaviy beshkurash va polo sport turini ommalashtirish bo‘yicha qo‘shimcha chora-tadbirlar to‘g‘risida”gi PQ-5024-son [qaroriga](https://lex.uz/docs/-5328168) muvofiq ot sportiga ixtisoslashtirilgan bolalar va o‘smirlar sport maktablari negizida tashkil qilish;Chavandozlar maktablarini Milliy gvardiya tizimiga kiritish, ularni maktabdan tashqari sport ta’lim muassasasi etib belgilash;Chavandozlar maktablarining faoliyatini ot sporti (uchkurash, to‘siqlardan sakrash va ot yo‘rttirish), zamonaviy beshkurash, polo hamda uloq-ko‘pkariga ixtisoslashtirish;Chavandozlar maktablarining tuman (shahar) seksiyalarini davlat-xususiy sheriklik asosida tashkil qilish. | 2021-yil avgust | Respublika va mahalliy budjet mablag‘lari | Milliy gvardiya, Turizm va sport vazirligi, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi, O‘zbekiston uloq-ko‘pkari federatsiyasi |
| 2. Chavandozlar maktablari faoliyatini doimiy ravishda tahlil qilib borish, ularni yanada takomillashtirish bo‘yicha taklif kiritish. | 2021-yil davomida |
| 3. | Ot sporti bo‘yicha Respublika oliy sport mahorati maktabining faoliyatini takomillashtirish, uning moddiy-texnika bazasini mustahkamlash, multimedia texnologiyalari, ot modulyatorlari bilan ta’minlash. | Ot sporti bo‘yicha Respublika oliy sport mahorati maktabini quyidagi zamonaviy sport jihozlari va anjomlar bilan ta’minlash bo‘yicha Vazirlar Mahkamasi farmoyishi loyihasini ishlab chiqish va kiritish:xalqaro ot sporti talablarga javob beradigan toza zotli 10 bosh ot;mashg‘ulot jarayonida foydalanish uchun innovatsion ot simulyatori (elektron ot);nufuzli musobaqalarda foydalanish uchun 20 dona egar jamlanmasi;otlarni sun’iy yugurtiruvchi elektron suvli yo‘lak;multimed�a texnologiyalari, ot modulyatorlari. | 2021-yil dekabr | “O‘zbekiston temir yo‘llari” AJning homiylik mablag‘lari | Milliy gvardiya, Turizm va sport vazirligi, “O‘zbekiston temir yo‘llari” AJ, O‘zbekiston yilqichilik va ot sporti federatsiyasi, Toshkent shahar hokimligi |
| 4. | Yosh avlod chavandozlari, beshkurashchilari va polochilarini tarbiyalashga yo‘naltirilgan milliy ot sporti musobaqalarini tashkil etish va o‘tkazish. | 1. Musobaqalar o‘tkazish nizomlarini ishlab chiqish va tasdiqlash. | 2021-yil avgust | Ijrochilar mablag‘lari | Turizm va sport vazirligi, Milliy gvardiya, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi |
| 2. Ot sporti turlari bo‘yicha “Hokim kubogi”, “Chavandozlar ligasi”, “Beshkurashchilar ligasi”, “Polochilar ligasi” musobaqalari o‘tkazilishini tashkil etish. | Har yili |
| 3. Musobaqalar g‘olib va sovrindorlarini munosib rag‘batlantirish. | Musobaqa yakunida |
| **II. Ot sporti turlari bo‘yicha professional trenerlar, hakamlarni tayyorlash, o‘quv-uslubiy qo‘llanmalar ishlab chiqish, ot sporti turlarining ilmiy-metodologik bazasini yanada kuchaytirish** |
| 5. | Ot sporti turlari bo‘yicha trener, hakam, veterinar, taqachi va boshqa mutaxassislarning malakasini oshirish, o‘quv-mashq jarayoniga jahonning yetakchi mutaxassislarini tizimli asosda jalb etish hamda kadrlarni tajriba almashish maqsadida ot sporti turlari rivojlangan yetakchi xorijiy davlatlarga stajirovkaga yuborish. | 1. Jismoniy tarbiya va sport bo‘yicha mutaxassislarni qayta tayyorlash va malakasini oshirish institutida ot sporti turlari bo‘yicha mutaxassislarni qayta tayyorlash va ularning malakasini oshirishni tashkil etish. | 2021/2022 o‘quv yilidan boshlab | Respublika budjeti mablag‘lari | Turizm va sport vazirligi, Milliy gvardiya, Jismoniy tarbiya va sport bo‘yicha mutaxassislarni qayta tayyorlash va malakasini oshirish instituti, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi |
| 2. Malaka oshirish va qayta tayyorlash tizimida xorijiy davlatlar bilan hamkorlik asosida innovatsion texnologiyalardan foydalangan holda masofaviy ta’limni tashkil etish. |  |
| 3. O‘zbekiston yilqichilik va ot sporti federatsiyasi huzuridagi Ot sporti murabbiylari, hakamlar, veterinarlar va taqachilar respublika maktabi faoliyatini samarali tashkil qilish. | 2021-yil sentyabr |
| 4. O‘quv-mashq jarayoniga German�ya, AQSh, Buyuk Britaniya, Rossiya kabi mamlakatlarning mutaxassislarini tizimli asosda jalb etish, kadrlarni tajriba almashish maqsadida xorijiy davlatlarga stajirovkaga yuborish. | 2021-yildan boshlab |
| 6. | Ot sporti turlarining o‘quv-mashg‘ulotlar jarayoniga zamonaviy ilmiy-innovatsion texnologiyalarni joriy qilish, yosh tadqiqotchilarni ot sporti turlari bo‘yicha ilmiy faoliyatga jalb etish. | 1. Yosh tadqiqotchilarni ot sporti turlari bo‘yicha ilmiy faoliyatga keng jalb etish.2. Ilmiy-tadqiqot ishlariga davlat buyurtmasi talablariga muvofiq mamlakatimizda zotdor otlarni ko‘paytirish va naslchilik texnologiyalarini yaratish bilan bog‘liq muammolarning ilmiy yechimiga qaratilgan loyihalar tanlovini tashkil etish.3. Ot sporti turlari bilan shug‘ullanishga qiziqishni oshirishga yo‘naltirilgan o‘quv adabiyotlar yaratish. | 2021/2022 o‘quv yilidan boshlab | Respublika budjeti mablag‘lari | Innovatsion rivojlanish vazirligi, Fanlar akademiyasi, Oliy va o‘rta maxsus ta’lim vazirligi, Turizm va sport vazirligi, Milliy gvardiya, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi |
| **III. Ot sporti turlari bilan shug‘ullanish uchun zarur moddiy-texnik baza va infratuzilmani shakllantirish, shu jumladan ot spo??i klublari faoliyatini rivojlantirish, terma jamoalar uchun o‘quv-mashq jarayonini samarali tashkil etish** |
| 7. | Ot sporti turlari bo‘yicha davlat va xalqaro standartlarga to‘liq javob beradigan sport jihozlari, anjomlari, kiyimlari va uskunalarini mahalliy ishlab chiqaruvchilar tomonidan ishlab chiqarishni yo‘lga qo‘yish. | 1. Ot sporti turlari bo‘yicha xalqaro standart talablariga javob beruvchi sport jihozlari, anjomlari, kiyimlari va uskunalari bilan ta’minlanganlik darajasini tahlil qilish. | 2021-yil sentyabr | Tijorat banklari kreditlari, ishtirokchilar mablag‘lari | Investitsiyalar va tashqi savdo vazirligi, “O‘zavtosanoat” AJ, “O‘zcharmsanoat” uyushmasi, “Hunarmand” uyushmasi, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbek�ston polo federatsiyasi |
| 2. Ot sporti turlari uchun sport jihozlari, anjomlari, kiyimlari va uskunalari ishlab chiqarish bo‘yicha ilg‘or xorijiy tajribani o‘rganish. |  |
| 3. Xorijiy tajriba asosida tadbirkorlar, shu jumladan xorijiy investorlarni jalb etish orqali ot sporti turlari uchun zarur sport jihozlari, anjomlari, kiyimlari va uskunalarini ishlab chiqarishni mahalliylashtirish. | 2021-yil 1-noyabrdan boshlab |
| 8. | Respublikadagi ot zotlari bo‘yicha talablar, zotlar o‘rtasida farqlanish, o‘xshashlik va ularning barqarorlik talablari bo‘yicha davlat standartini ishlab chiqish. | 1. Xalqaro tajriba asosida texnik jihatdan tartibga solish sohasidagi normativ hujjat loyihasini ishlab chiqish. | 2021-yil avgust — noyabr | Ijrochilar ma�lag‘lari | Veterinariya va chorvachilikni rivojlantirish davlat qo‘mitasi, O‘zbekiston yilqichilik va ot sporti federatsiyasi, manfaatdor vazirlik va idoralar |
| 2. Normativ hujjat loyihasini belgilangan tartibda tasdiqlash. | 2021-yil dekabr |
| **IV. Qurolli Kuchlar va huquqni muhofaza qiluvchi organlarning jismoniy tayyorgarlik mashg‘ulotlariga bosqichma-bosqich ot sporti turlarini kiritish** |
| 9. | Qurolli Kuchlar va huquqni muhofaza qiluvchi organlarida ot sporti turlarini rivojlantirish va ommalashtirish. | Milliy gvardiya, Ichki ishlar vazirligi, Mudofaa vazirligi, Davlat xavfsizlik xizmati, Davlat bojxona qo‘mitasi va boshqa organlar tizimida ot sporti turlarini rivojlantirish va ommalashtirish, harbiy xizmatchi va xodimlarini ushbu sport turlariga keng jalb qilish bo‘yicha dasturlarni ishlab chiqish va tasdiqlash. Bunda, ushbu dasturlar mazkur davlat organlari tomonidan ishlab chiqiladi va tasdiqlanadi. | 2021-yil sentyabr | Ijrochilar mablag‘lari | Milliy gvardiya, Ichki ishlar vazirligi, Mudofaa vazirligi, Davlat xavfsizlik xizmati, Davlat bojxona qo‘mitasi, Turizm va sport vazirligi, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi |
| 10. | Qurolli Kuchlar va huquqni muhofaza qiluvchi organlar harbiy xizmatchi va xodimlari uchun ot sporti turlari bo‘yicha o‘quv-uslubiy qo‘llanmalar va boshqa axborot materiallarini tayyorlash. | 1. Qurolli Kuchlar va huquqni muhofaza qiluvchi organlar harbiy xizmatchi va xodimlarining ot sporti turlari bo‘yicha o‘quv-uslubiy qo‘llanmalar va boshqa axborot materiallari bilan ta’minlanganlik darajasini tahlil qilish. | 2021-yil sentyabr | Ijrochilar va homiylik mablag‘lari | Milliy gvardiya, Ichki ishlar vazirligi, Mudofaa vazirligi, D�vlat xavfsizlik xizmati, Davlat bojxona qo‘mitasi, Turizm va sport vazirligi, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi, manfaatdor vazirlik va idoralar |
| 2. Qurolli Kuchlar va huquqni muhofaza qiluvchi organlari harbiy xizmatchi va xodimlari uchun ot sporti turlari bo‘yicha o‘quv-uslubiy qo‘llanmalar va boshqa axborot materiallar tayyorlash va tarqatish bo‘yicha ilg‘or xorijiy tajribani ?rganish. |  |
| 3. Ilg‘or xorijiy tajriba asosida Qurolli Kuchlar va huquqni muhofaza qiluvchi organlar uchun ot sporti turlari bo‘yicha o‘quv-uslubiy qo‘llanmalar va boshqa axborot materiallarini ishlab chiqish. | 2021-yil noyabr |
| 4. Qurolli Kuchlar va huquqni muhofaza qiluvchi organlarni ot sporti turlari bo‘yicha xorijiy mamlakatlarda foydalanilayotgan o‘quv-uslubiy qo‘llanmalar, adabiyotlar va boshqa axborot materiallari bilan ta’minlash. | 2021-yildan boshlab |
| 11. | Qurolli Kuchlar va huquqni muhofaza qiluvchi organlar o‘rtasida har yili ot sporti turlari bo‘yicha turnirlarni tashkil qilish. | 1. Qurolli Kuchlar va huquqni muhofaza qiluvchi organlar o‘rtasida har yili ot sporti turlari bo‘yicha turnirlarni tashkil qilish va yuqori saviyada o‘tkazish.2. Qurolli Kuchlar va huquqni muhofaza qiluvchi organlar o‘rtasida ot sporti turlari bo‘yicha turnirlarni ommaviy axborot vositalarida keng yoritish va ularni o‘tkazish jarayoniga turistlarni jalb qilish.3. Qurolli Kuchlar va huquqni muhofaza qiluvchi organlar o‘rtasida ot sporti turlari bo‘yicha o‘tkazilgan turnirlarda yuqori natijalarni ko‘rsatgan harbiy xizmatchi va xodimlarni rag‘batlantirish. | 2021-yildan boshlab | Ishtirokchilar mablag‘lari | Milliy gvardiya, Ichki ishlar vazirligi, Mudofaa vazirligi, Davlat xavfsizlik xizmati, Davlat bojxona qo‘mitasi, Turizm va sport vazirligi, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi |
| **V. Ot sporti turlarini rivojlangan mamlakatlar bilan raqobat qila oladigan darajaga yetkazish, xalqaro talab va standartlar asosida mutaxassislarni tayyorlash, yirik xalqaro musobaqalar, jumladan o‘smirlar, yoshlar va xotin-qizlar jamoalari o‘rtasida jahon va qit’a birinchiliklarini o‘tkazish** |
| 12. | Ot sportining olimpiya turlarini (uchkurash, to‘siqlardan sakrash/konkur, ot yo‘rttirish, zamonaviy beshkurash) ustuvor ravishda rivojlantirish bo‘yicha hududlar kesimida manzilli chora-tadbirlarni amalga oshirish. | 1. Ot sportining olimpiya turlarini ustuvor ravishda rivojlantirish bo‘yicha hududlarda iqtidorli yoshlarni tanlash, saralab olish (seleksiya) va ularni professional sportchilar sifatida tayyorlash tizimini yo‘lga qo‘yish.2. Qurolli Kuchlar va huquqni muhofaza qiluvchi organlar harbiy xizmatchi va xodimlarini ot sportining olimpiya turlari bo‘yicha respublika hamda xalqaro musobaqalar va turnirlar, shu jumladan Olimpiya va Osiyo o‘yinlariga keng jalb qilish. | 2021-yildan boshlab | Ijrochilar va homiylik mablag‘lari | Turizm va sport vazirligi, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, Milliy gvardiya, Ichki ishlar vazirligi, Mudofaa vazirligi, Davlat xavfsizlik Xizmati, Davlat bojxona qo‘mitasi |
| 13. | Xalqaro ot sporti federatsiyasi, Osiyo ot sporti federatsiyasi hamda yetakchi xorijiy mamlakatlarning ot sporti turlari bo‘yicha federatsiya (assotsiatsiya)lari bilan hamkorlikni mustahkamlash, bu borada manzilli chora-tadbirlarni amalga oshirish. | 1. Xalqaro ot sporti federatsiyasi, Osiyo ot sporti federatsiyasi rahbari va rahbari o‘rinbosari lavozimlariga mamlakatimizdagi ot sporti turlari bo‘yicha yetuk mutaxassis, sportchi va trenerlari orasidan nomzod taklif qilish. | 2021-yil oktyabr | Ijrochilar va homiylik mablag‘lari | Turizm va sport vazirligi, Tashqi ishlar vazirligi, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi |
| 2. Germaniya, AQSh, Buyuk Britaniya, Rossiya kabi mamlakatlarning ot sporti turlari bo‘yicha federatsiya (assotsiatsiya)lari bilan hamkorlikni mustahkamlash. | 2021-yil noyabr, kelgusida — doimiy | O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi |
| **VI. Ot sporti turlarini aholi o‘rtasida, shu jumladan ommaviy axborot vositalari orqali keng targ‘ib qilish** |
| 14. | Ommaviy axborot vositalari, shu jumladan Internet orqali ot sporti turlarini keng targ‘ib qilish choralarini amalga oshirish. | 1. Quyidagilarni nazarda tutuvchi media-rejani ishlab chiqish va tasdiqlash: | Ishlab chiqish va tasdiqlash — 2021-yil avgust | Ijrochilar mablag‘lari | O‘zbekiston milliy teleradiokompaniyasi, O‘zbekiston elektron ommaviy axborot vositalari milliy assotsiatsiyasi, Kinematografiya agentligi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, Turizm va sport vazirligi, Milliy gvardiya, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi, O‘zbekiston uloq-ko‘pkari federatsiyasi |
| O‘zbekiston Milliy teleradiokompaniyasining “Sport” telekanalida ot sporti turlari bo‘yicha mahalliy va xalqaro musobaqalar, sportchilarimiz tomonidan erishilgan yutuqlarni muntazam yoritib borish maqsadida “Ot sporti” maxsus ruknini tashkil qilish;hududiy telekanallar va ommaviy axborot vositalarida ot sporti turlarini keng yoritish ishlarini doimiy ravishda tashkillashtirib borish;mashhur sportchilar bilan davra suhbatlari, muloqotlar va mahorat saboqlarini o‘tkazish;ot sporti turlariga bag‘ishlangan “Ot — er yigitning qanoti”, “Yurtimiz chavandozlari” kabi mavzularda turkum ko‘rsatuv va radioeshittirishlarni tashkil etish;taniqli chavandozlar ishtirokida ijtimoiy reklama roliklarini ishlab chiqish va yoritib borish;sport jurnalistlarining ot sporti yutuqlari tahliliga bag‘ishlangan ko‘rsatuvlarini ommaviy axborot vositalarida doimiy yoritib borish. | Amalga oshirish — 2021-yil avgust — dekabr |
| 2. Yilqichilik va ot sporti, zamonaviy beshkurash va polo sport federatsiyalarining veb-saytlarini yaratish va yangilab borish. | 2021-yil sentyabr | O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi |
| 15. | Ot sporti turlarini yanada ommalashtirish, taniqli chavandozlar, beshkurashchilar va polochilar hayoti haqida badiiy va hujjatli videofilmlar yaratish. | 2022-yilda davlat buyurtmasi asosida ishlab chiqariladigan kino mahsulotlari ro‘yxatiga:ot sporti turlarini yanada rivojlantirish va ommalashtirish, taniqli chavandozlar, beshkurashchilar va polochilar hayoti haqida badiiy filmni ishlab chiqarish;milliy merosimizning ajralmas qismi bo‘lgan Qorabayir zotli otlar haqida hujjatli film ishlab chiqarishni kiritish. | 2021-yil dekabr | Kinematografiya agentligiga ajratilgan budjet mablag‘lari, homiylik mablag‘lari | Kinematografiya agentligi, Turizm va sport vazirligi, Milliy gvardiya, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi, O‘zbekiston uloq-ko‘pkari federatsiyasi |
| 16. | Umumxalq bayramlari va sayillari davomida ot sporti turlarini ommalashtirishga qaratilgan tadbirlarni tashkil etish. | 1. Tuman va shaharlarning markaziy ko‘chalari bo‘ylab otlar ishtirokida paradlar tashkil etish. | Umumxalq bayramlari va sayillari davomida | Ijrochilar mablag‘lari | Milliy gvardiya, Turizm va sport vazirligi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi, O‘zbekiston uloq-ko‘pkari federatsiyasi |
| 2. “Navro‘z”, “Hosil bayrami”, xalq sayillari va boshqa umumxalq bayramlari doirasida ot bilan ko‘rgazmali chiqishlar, uloq-ko‘pkari, ot ustida kurash, olomon poyga musobaqalarini tashkil etish. |
| 3. Taniqli sportchilar, san’atkorlar va boshqa soha vakillari ishtirokida polo bo‘yicha ko‘rgazmali musobaqalar tashkil etish. | Yoz mavsumida |
| 17. | O‘quvchi va talabalarning ot sporti turlariga qiziqishini oshirish, joylarda ot sporti xizmatlarini yo‘lga qo‘yish. | 1. O‘quvchi va talabalarning joylardagi ot sporti markazlari, ippodromlarga ekskursiyalarini tashkil etish. | 2021-yildan boshlab | Ijrochilar mablag‘lari | Xalq ta’limi vazirligi, Oliy va o‘rta maxsus ta’lim vazirligi, Yoshlar ishlari agentligi, Qoraqalpog‘iston Respublikasi Vazirlar Kengashi, vi?oyatlar va Toshkent shahar hokimliklari, Turizm va sport vazirligi, Milliy gvardiya, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi |
| 2. Mashhur chavandozlar, beshkurashchilar va polochilar ishtirokida sport tadbirlarini, davra suhbatlarini o‘tkazish, yoshlar va barcha xohlovchilar uchun mahorat saboqlarini tashkil etish. | 2021-yil sentyabr |
| 3. Aholi gavjum, tez-tez tashrif buyuradigan joylarda xususiy ot egalari tomonidan ot xizmatlari ko‘rsatilishini yo‘lga qo‘yish. | 2021-yildan boshlab |
| 4. “Qorabayir otchilik majmuasi” UK va “Vodiy tulporlari” MChJning ot sporti majmualariga aholini, ayniqsa, yoshlarni keng jalb qilishga qaratilgan ishlarini rivojlantirish. | 2021-yildan boshlab doimiy | Qashqadaryo va Farg‘ona viloyatlari hokimliklari |
| 5. Shug‘ullanuvchilar uchun zarur shart-sharoitlar yaratilishini ta’minlash. |  |  |

O‘zbekiston Respublikasi Prezidentining 2021-yil 5-avgustdagi PQ-5211-son qaroriga3-ILOVA

**O‘zbekistonda yilqichilik, ot sporti, zamonaviy beshkurash va poloni 2025-yilgacha rivojlantirish davlat dasturining maqsadli ko‘rsatkichlari (indikatorlari)**

[*Oldingi*](https://lex.uz/docs/-5554856?ONDATE=06.08.2021%2000#-5558784)*tahrirga qarang.*

|  |  |  |  |  |
| --- | --- | --- | --- | --- |
| **T/r** | **Ko‘rsatkichlar** | **O‘lchov birligi** | **Indikatorlar** | **Mas’ul ijrochilar** |
| **Jami** | **Yillar kesimida** |
| **2021** | **2022** | **2023** | **2024** | **2025** |
| 1. | Ot sporti, zamonaviy beshkurash va polo (keyingi o‘rinlarda — ot sporti turlari) bilan muntazam shug‘ullanayotganlar soni, shu jumladan: | Nafar | 7 620 | 1 070 | 1 290 | 1 490 | 1 700 | 2 070 | Turizm va sport vazirligi, Milliy gvardiya, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi |
| *ot sporti* | 4 850 | 790 | 880 | 970 | 1 060 | 1 150 |
| *zamonaviy beshkurash* | 1 520 | 180 | 260 | 300 | 360 | 420 |
| *polo* | 1 250 | 100 | 150 | 220 | 280 | 500 |
| 3. | Olimpiya va paralimpiya zaxiralari kollejlarida ot sporti va zamonaviy beshkurash bo‘limlarini tashkil etish, shu jumladan: | Son | 4 | 3 | 1 |  |  |  | Sportni rivojlantirish vazirligi, O‘zbekiston zamonaviy beshkurash federatsiyasi, O‘zbekiston polo federatsiyasi, viloyatlar va Toshkent shahar hokimliklari |
| *Jizzax, Qashqadaryo va Surxondaryo viloyatlari* |  | 3 |  |  |  |  |
| *Toshkent shahri* |  |  | 1 |  |  |  |
| 4. | Davlat-xususiy sheriklik shartlari asosida ot sporti klublarinitashkil etish, shu jumladan: | Son | 16 | 5 | 3 | 3 | 3 | 2 | Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, Turizm va sport vazirligi |
| *Jizzax, Qashqadaryo va Surxondaryo viloyatlari* |  | 5(Qashqa-daryoda — 3 ta) |  |  |  |  | Qashqadaryo, Jizzax va Surxondaryo viloyatlari hokimliklari |
| *Samarqand va Toshkent viloyatlari hamda Toshkent shahri* |  |  | 3 |  |  |  | Samarqand va Toshkent viloyatlari hamda Toshkent shahar hokimliklari |
| *Andijon, Namangan va Farg‘ona viloyatlari* |  |  |  | 3 |  |  | Andijon, Namangan va Farg‘ona viloyatlari hokimliklari |
| *Qoraqalpog‘iston Respublikasi, Buxoro va Xorazm viloyatlari* |  |  |  |  | 3 |  | Qoraqalpog‘iston Respublikasi Vazirlar Kengashi, Buxoro va Xorazm viloyatlari hokimliklari |
| *Navoiy va Sirdaryo viloyatlari* |  |  |  |  |  | 2 | Navoiy va Sirdaryo viloyatlari hokimliklari |
| 5. | Ot sporti turlari bo‘yicha respublika musobaqalarini (chempionat, kubok, turnir) o‘tkazish, shu jumladan: | Son | 172 | 24 | 29 | 34 | 39 | 46 | Turizm va sport vazirligi, Milliy gvardiya, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi |
| *ot sporti* | 112 | 18 | 20 | 22 | 24 | 28 |
| *zamonaviy beshkurash* | 27 | 3 | 4 | 5 | 7 | 8 |
| *polo* | 33 | 3 | 5 | 7 | 8 | 10 |
| 6. | Ot sporti turlari bo‘yicha nufuzli xalqaro musobaqalarni (chempionat, kubok, turnir) o‘tkazish, shu jumladan: | Son | 29 | 3 | 6 | 7 | 8 | 9 | Turizm va sport vazirligi, Milliy gvardiya, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi |
| *ot sporti* | 33 | 3 | 4 | 5 | 6 | 7 |
| *zamonaviy beshkurash* | 4 | - | 1 | 1 | 1 | 1 |
| *polo* | 4 | - | 1 | 1 | 1 | 1 |
| 7. | Ot sporti turlari bo‘yicha yuqori malakali hakamlar tayyorlash, shu jumladan: | Nafar | 247 | 30 | 39 | 48 | 60 | 70 | Turizm va sport vazirligi, O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi |
| *ot sporti* | 150 | 20 | 25 | 30 | 35 | 40 |
| *zamonaviy beshkurash* | 90 | 10 | 14 | 18 | 22 | 26 |
| *polo* | 7 | - | - | - | 3 | 4 |
| 8. | Ot sporti turlari bo‘yicha yuqori malakali kadrlar tayyorlash, sh� jumladan: | Nafar | 110 | 10 | 16 | 22 | 28 | 34 | Oliy va o‘rta maxsus ta’lim vazirligi, Veterinariya va chorvachilikni rivojlantirish davlat qo‘mitasi, Turizm va sport vazirligi |
| *ot o‘rgatuvchi instruktorlar* | 60 | 4 | 8 | 12 | 16 | 20 |
| *veterinar-shifokorlar, feldsher-veterinarlar* | 50 | 6 | 8 | 10 | 12 | 14 |
| 9. | Aholi jon boshiga to‘g‘ri keladigan otlar soni | Foiz(jami aholi soniga nisbatan) | 5 | 1 | 2 | 3 | 4 | 5 | Veterinariya va chorvachilikni rivojlantirish davlat qo‘mitasi, Qoraqalpog‘iston Respublikasi Vazirlar Kengashi va viloyatlar hokimliklari |
| 10. | Sport otlari soni | Son | 700 | 80 | 110 | 140 | 170 | 200 | Turizm va sport vazirligi, O‘zbekiston yilqichilik va ot sporti federatsiyasi |
| 11. | Yilqichilik fermalarini tashkil etish | Son | 170 | 130 | 140 | 150 | 160 | 170 | Veterinariya va chorvachilikni rivojlantirish davlat qo‘mitasi, Qoraqalpog‘iston Respublikasi Vazirlar Kengashi va viloyatlar hokimliklari |
| 12. | Naslli va sport otlarini eksport qilish | Bosh | 280 | 20 | 30 | 50 | 80 | 100 | O‘zbekiston yilqichilik va ot sporti federatsiyasi, Veterinariya va chorvachilikni rivojlantirish davlat qo‘mitasi |
| 13. | Naslli va sport otlarini import qilish | Bosh | 185 | 10 | 25 | 35 | 50 | 65 | O‘zbekiston yilqichilik va ot sporti federatsiyasi, Veterinariya va chorvachilikni rivojlantirish davlat qo‘mitasi |

*(3-ilova O‘zbekiston Respublikasi Prezidentining 2022-yil 6-apreldagi PF-98-sonli*[*Farmoni*](https://lex.uz/docs/-5942717?ONDATE=07.04.2022%2000#-5943714)*tahririda — Qonunchilik ma’lumotlari milliy bazasi, 07.04.2022-y., 06/22/98/0279-son)*

O‘zbekiston Respublikasi Prezidentining 2021-yil 5-avgustdagi PQ-5211-son qaroriga4-ILOVA

**Yilqichilik, ot sporti, zamonaviy beshkurash va polo sport turini rivojlantirishga ko‘maklashish bo‘yicha ishchi guruh**

TARKIBI

|  |  |  |  |
| --- | --- | --- | --- |
| 1. | A.A. Abduxakimov | — | Bosh vazir o‘rinbosari — turizm va sport vaziri, *ishchi guruh rahbari* |
| 2. | R.M. Djurayev | — | Milliy gvardiya qo‘mondoni, *ishchi guruh rahbarining o‘rinbosari* |
| 3. | K.M. Rafikov | — | O‘zbekiston Kasaba uyushmalari federatsiyasi Kengashi raisi, *ishchi guruh rahbarining o‘rinbosari* |
| 4. | J.A. Xodjayev | — | qishloq xo‘jaligi vaziri |
| 5. | I.Y. Abduraxmonov | — | innovatsion rivojlanish vaziri |
| 6. | A.X. Toshkulov | — | oliy va o‘rta maxsus ta’lim vaziri |
| 7. | B.T. Norqobilov | — | Veterinariya va chorvachilikni rivojlantirish davlat qo‘mitasi raisi |
| 8. | M.B. Azimov | — | Davlat bojxona qo‘mitasi raisi |
| 9. | A.Q. Karimov | — | turizm va sport vaziri o‘rinbosari |
| 10. | A.X. Xursanov | — | “Olmaliq KMK” AJ boshqaruvi raisi |
| 11. | B.V. Gaziyev | — | O‘zbekiston yilqichilik va ot sporti federatsiyasi, O‘zbekiston zamonaviy beshkurash federatsiyasi, O‘zbekiston polo federatsiyasi raisi |
| 12. | R.M. Shaabduraxmanov | — | O‘zbekiston Milliy olimpiya qo‘mitasi raisi |
| 13. | M.M. Tashxodjayev | — | O‘zbekiston Milliy paralimpiya qo‘mitasi raisi |
| 14. | Lavozimi bo‘yicha | — | Qoraqalpog‘iston Respublikasi Vazirlar Kengashi Raisi, viloyatlar va Toshkent shahar hokimlari |
| 15. | R.A. Talipov | — | Vazirlar Mahkamasi bosh mutaxassisi, *ishchi guruh kotibi* |

Izoh: ishchi guruh a’zolari boshqa ishga o‘tgan taqdirda uning tarkibiga yangidan tayinlangan yoxud tegishli funksiyalarni bajarish zimmasiga yuklangan shaxslar kiritiladi.

*(Qonunchilik ma’lumotlari milliy bazasi, 06.08.2021-y., 07/21/5211/0762-son; 15.01.2022-y., 06/22/52/0029-son, 07.04.2022-y., 06/22/98/0279-son; 31.08.2022-y., 06/22/214/0791-son)*